《赠刘贤良》
宋代·陈元晋

十二书言天下事，气如蕡直语加遒。谁当心耻四郊垒，子独眉攒万国愁。

刺手拔鲸何倜傥，剧谈扪虱自风流。悠然且作新丰醉，定有人能说马周。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。